တိုက်တေနီးယား (ဂြိုဟ်ရံလ)

တိုက်တေနီးယား သည် ယူရေးနပ်စ်ဂြိုဟ်၏ အကြီးဆုံးဂြိုဟ်ရံလဖြစ်ပြီး နေအဖွဲ့အစည်း၌ အချင်းအားဖြင့် ၈ ခုမြောက် အကြီးဆုံးလတစ်စင်းဖြစ်သည်။ တိုက်တေနီးယားသည် အချင်း ရှိပြီး ၁၇၈၇ ခုနှစ်တွင် ဝီလီယံ ဟာရှယ်က ရှာဖွေတွေ့ရှိခဲ့သည်။ ကျောက်စိုင်နှင့် ရေခဲတို့ အချိုးတူနီးပါးဖြင့် ဖွဲ့စည်းထားပြီး မြေမျက်နှာပြင်သည် မည်းနက်ကာ အနီရောင် အနည်းငယ်သမ်းသည်။ ၂၀၀၁ မှ ၂၀၀၅ ခုနှစ်အတွင်း အနီအောက်ရောင်ခြည် ရောင်စဉ်တိုင်းကိရိယာများဖြင့် တိုင်းတာချက်များအရ တိုက်တေနီးယား မျက်နှာပြင်၌ ရေခဲနှင့် အေးခဲသော ကာဗွန်ဒိုင်အောက်ဆိုဒ်တို့ တည်ရှိသည်ကို တွေ့ရှိခဲ့သည်။ ယင်းအချက်အရ တိုက်တေနီးယားလေထုတွင် ကာဗွန်ဒိုင်အောက်ဆိုဒ် တည်ရှိနိုင်သည်။ ၁၉၈၆ ခုနှစ် ဗွိုင်ယေဂျာ ၂ အာကာသယာဉ်မှ အနီးကပ်လေ့လာခဲ့ရာ တိုင်တေနီးယား မျက်နှာပြင်၏ ၄၀ ရာခိုင်နှုန်းသောမြေပုံကို ရေးဆွဲခဲ့သည်။ မှတ်စု ကိုးကား Category:ယူရေးနပ်စ်ဂြိုဟ်၏ ဂြိုဟ်ရံလများ